ჯონ ჰოვარდ ნორთროპი

ჯონ ჰოვარდ ნორთროპი (ინგლ. John Howard Northrop; დ. 5 კვირკვე, 1891, იონკერსი, ნიუ-იორკიშ შტატი, ააშ — ღ. 27 მესი, 1987, ვიკენბერგი, არიზონა, ააშ) — ამერიკალი ბიოქიმიკოსი. ფერმენტეფიშ, ცილეფიშ დო ვირუსეფიშ დოგურაფაშ, იზოლაციაშ დო კრისტალიზაციაშ გეშა, გინოჩეს ნობელიშ პრემია ქიმიაშ დარგის 1946 წანას (ჯეიმს სამნერი დო უენდელ მერედით სტენლიწკჷმა ართო). ნორთროპი რდჷ კალიფორნიაშ უნივერსიტეტიშ (ბერკლი) ბაქტერიოლოგიაშ დო სამედიცინო ფიზიკაშ პროფესორი.

ბიოგრაფია
ჯონ ჰოვარდ ნორთროპიქ დებადჷ 1891 წანაშ 5 კვირკვეს, ზოოლოგიშ, კოლუმბიაშ უნივერსიტეტიშ ინსტრუქტორიშ ჯონ ნორთროპიშ დო ჰანტერიშ კოლეჯიშ ბოტანიკოსიშ ელის ნორთროპიშ ფანიას. ჯონ ჰოვარდ ნორთროპიშ დაბადებაშა ჟირ მარათ ადრე, ჯონიშ მუმა ლაბორატორიას აფეთქებე დო დოღურე. ჯონ ჰოვარდ ნორთროპი გურაფულენდჷ იონკერსიშ სკოლას, უკულ კოლუმბიაშ უნივერსიტეტის, სოდეთ თხილუ ოდოქტორე დისერტაცია ქიმიას, 1915 წანას. მაართა მოსოფელიშ ლჷმაშ პერიოდის გურაფულენდჷ აცეტონიშ დო ეთანოლიშ ფერმენტიზაციაშ პროცესის. 1929 წანას ნორთროპიქ აკეთჷ ფერმენტი პეპსინიშ იზოლაცია დო კრისტალიზაცია. 1939 წანას ნორთროპიქ აკეთჷ ბაქტერიოფაგიშ იზოლაცია დო კრისტალიზაცია. ნორთროპიქ აკეთჷ პეპსინოგენიშ, ტრიფსინიშ, ქიმოტრიფსინიშ დო კარბოქსიპეპტიდაზიშ იზოლაცია დო კრისტალიზაცია. 1949 წანაშე ნორთროპი რდჷ ამერიკაშ ხელუანობაშ დო მენცარობაშ ერუანული აკადემიაშ მაკათური. მუშენდჷ კალიფორნიაშ უნივერსიტეტის (ბერკლი),
კოლუმბიაშ უნივერსიტეტის დო როკფელერიშ უნივერსიტეტის.

პერსონალური რინა
ჯონ ჰოვარდ ნორთროპიშ ოსური რდჷ ლუიზ უოლკერი (1891-1975), ჸუნდეს ჟირი სკუა: ჯონ ნორთროპი, ნამუთ რდჷ ოკეანოგრაფი დო ელისი, ნამუთ რდჷ ნობელიშ პრემიაშ ლაურეატიშ ფრედერიკ ჩაპმენ რობინსიშ ოსური. ნორთროპეფ დიო ნიუ-იორკის ცხოვრენდეს, უკულ ოცხოვრებშა გეგნორთეს მასაჩუსეტსიშ შტატიშა. ჯონ ჰოვარდ ნორთროპიქ დუდი დიჸვილჷ 1987 წანას, ნოღა ვიკენბერგის, არიზონას.

ლიტერატურა

 See also this version of Northrop's  National Academy of Science biography.


რესურსეფი ინტერნეტის
ჯონ ჰოვარდ ნორთროპი Nobelprize.org-ის
ჯონ ჰოვარდ ნორთროპიშ ნახანდეფი

კატეგორია:ამერიკალეფი
კატეგორია:ამერიკალი ბიოქიმიკოსეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ქიმიას
კატეგორია:ამერიკალი ნობელიშ პრემიაშ ლაურეატეფი
კატეგორია:დუნაბადი 1891
კატეგორია:ნაღურა 1987